Kaljub
<s>Kaljub (arapski: قليوب/Qalyūb) je grad od 149,737 stanovnika u Egiptu u Muhafazi Kaljubija.</s>

<s>Geografske karakteristike</s>

<s>Kaljub se nalazi na vrhu Delte Nila u Donjem Egiptu, prostire se sjeverno od Kaira, nedaleko od desne obale Nila i mjesta gdje se Nil razdvaja na rukavce Rašid i Damijeta.</s>

<s>Od centra Kaira je udaljen nekih dvadesetak km pa je zapravo samo dio konurbacije Metropolitanski Kairo u kojoj živi 20,440,000 stanovnika.</s>

<s>Historija</s>

<s>Dobar dio građevina historijskog centra podignut je od materijala uzetog iz ruševina antičkog Heliopolisa, koji se nalazi nekoliko kilometara jugoistočno.</s><s>Prvi put je dokumentiran 641., godinu dana nakon Arapske invazije na
Bizantski Egipat, kad je arapski osvajač Amr ibn al-As sagradio most preko kanala kako bi lakše pokorio gradove u Delti.</s>

<s>Kaljub se napatio 1804.- 05., tri godine nakon povlačenja napoleonove vojske iz Egipta, od razularenih mamelučkih vojnika.</s><s>Sredinom 19. vijeka Kaljub je izgubio status administrativnog centra muhafaze na račun Benhe.</s>

<s>Današnji Kaljub je industrijsko predgrađe Kaira, grad tekstilne industrije.</s><s>Poznat je po nekoliko starih džamija, od kojih je najimpresivnija Velika džamija iz 1182, potpuno rekonstruirana između 1735.-36.</s><s>On je raskrsnica nekoliko važnih željezničkih pruga u Delti, a kako leži na trasi autoputa Kairo-Aleksandrija, odlično je povezan sa svim većim gradovima.</s>

<s>Izvori</s>

<s>Vanjske veze</s>

<s>Qalyūb, Egypt</s>

<s>Gradovi u Egiptu
Kairo</s>

